b"\n_START_ARTICLE_\nAntonio Guerola y Peyrol\xc3\xb3n\n_START_SECTION_\nBiografia\n_START_PARAGRAPH_\nEl seu pare era militar i el seu avi fou un dels fundadors de la Societat Econ\xc3\xb2mica d'Amics del Pa\xc3\xads de Val\xc3\xa8ncia. Es llicenci\xc3\xa0 en dret a la Universitat de Val\xc3\xa8ncia alhora que treballava per a la secretaria del governador civil. Va fer carrera dins del govern civil fins que el 1851 fou nomenat secretari del governador civil de Barcelona. Pel gener de 1852 fou nomenat secretari del Govern Civil de Madrid i l'agost del mateix any pass\xc3\xa0 a ser funcionari del Ministeri de la Governaci\xc3\xb3. Aix\xc3\xad fou governador civil de Huelva (1853), Zamora, Oviedo, M\xc3\xa0laga (1857-1863), Cadis, Sevilla (1863), i Granada. Durant aquests anys fou director del ferrocarril Sevilla-Cadis. Fou governador civil de Barcelona entre febrer i juliol de 1864 en substituci\xc3\xb3 de Francisco Sep\xc3\xbalveda Ramos. _NEWLINE_En 1876, a petici\xc3\xb3 del seu amic Antonio C\xc3\xa1novas del Castillo, fou nomenat novament governador civil de Sevilla. Posteriorment fou nomenat director general de Benefic\xc3\xa8ncia i Sanitat, despr\xc3\xa9s subsecretari i finalment membre del Consell d'Estat."